I 2005 gav Nordafjells ut plata ”General” som blant annet fikk Folkelarmprisen og ble nominert til Spellemannprisen. Sommeren 2009 gav de ut sitt andre album ”Røst”. Drivkraften for Nordafjells under arbeidet med denne produksjonen har vært å få presentert et nytt, variert og originalt repertoar med ulike uttrykk. Musikken spenner fra konsertstykker til svingende danselåter, med arrangementer som de håper vil fenge publikum.